stanford-oval/wikipedia huggingface dataset:
בירי

| --- | --- |
סמל ביריסמל בירי
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת נאג'קאלו
 שטח:  22.59 קמ"ר
 אוכלוסייה:  ‏
  ‑ בכפר:  1,383 (1 בינואר 2020)
 קואורדינטות:  47°49′00″N 21°51′00″E﻿ / ﻿47.816666666667°N 21.85°E﻿ / 47.816666666667; 21.85 
 אזור זמן:  UTC +1
 http://biri.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בירי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.בירי  he tabBackground:;tabBorder:#aaa;defaultTab:0;
 
בירי (בהונגרית: Biri) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית בירי קטנה עם השנים. כך, בשנת 1990 היו בכפר 1,383 תושבים ובשנת 2020 1,444 תושבים.
הכפר ואזורו מיושבים לסירוגין מאז המאה ה-13.
יהודי בירי

יהודים חיו בבירי במאה ה-18 ובמאה ה-19 והחל משנת 1885 היו כפופים לקהילה היהודית בבלקאן. בשנת 1944 גורשו היהודים ונרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 23 |  |
| 1880 | 32 | 740 |
| 1910 | 38 |  |
| 1920 | 29 |  |
| 1930 | 18 |  |
| 1941 | 20 | 1,448 |
הערות שוליים

↑  הכפר באתר הלמ"ס ההונגרי
↑  תיעוד יהודי בירי שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נאג'קאלו |
| --- | --- | --- |
| יישובים | נאג'קאלו • בלקאן • בירי • בקן • ארפטק • גסטרד • קאלושמיין • סקוי |  |
| --- | --- |
בקרת זהויות :  NLI: 987007560123205171  LCCN: n88039571  VIAF: 136956097   WorldCat (עם VIAF): 136956097
בוב מקאדו

| --- | --- |

בוב מקאדו, 1973
 לידה:  25 בספטמבר 1951 (בן 73) גרינסברו שבקרוליינה הצפונית
 עמדה:  סנטר, פאוור פורוורד
 גובה:  2.06 מטר
 מכללה:  אוניברסיטת קרוליינה הצפונית
 דראפט:  בחירה מספר 2, 1972 בפאלו ברייבס
 היכל התהילה:  נבחר כשחקן בשנת 2000
 קבוצות כשחקן
 1972–1977   1977–1979   1979   1980–1981   1981   1981–1985   1986   1986–1990   1990–1992   1992:  בפאלו ברייבס   ניו יורק ניקס   בוסטון סלטיקס   דטרויט פיסטונס   ניו ג'רזי נטס   לוס אנג'לס לייקרס   פילדלפיה 76'   טרסר מילאנו   פורלי   פבריאנו
 הישגים כשחקן
 2 אליפויות NBA‏ (1982, 1985)   MVP של העונה הסדירה (1975)   חמישיית העונה הראשונה (1975)   חמישיית העונה השנייה (1974)   רוקי השנה (1973)   5 הופעות במשחק האולסטאר (1974–1978)   מלך הסלים של ה-NBA‏ (1974–1976)   2 אליפויות היורוליג (1987, 1988)   MVP של פיינל פור היורוליג (1988)   2 אליפויות הליגה האיטלקית (1987, 1989)   זכייה בגביע הליגה האיטלקית (1987)   אחד מ-50 התורמים הגדולים ליורוליג
 קבוצות כמאמן
 1995–2014:  מיאמי היט (עוזר מאמן)
 הישגים כמאמן
 3 אליפויות NBA‏ (2006, 2012, 2013)
רוברט אלן "בוב" מקאדו (באנגלית: Robert Allen 'Bob' McAdoo; נולד ב-25 בספטמבר 1951 בגרינסברו שבקרוליינה הצפונית) הוא כדורסלן עבר אמריקאי ששיחק בעמדות הסנטר והפאוור פורוורד. מקאדו שיחק 14 עונות בליגת ה-NBA וסיים את הקריירה שלו באירופה.
מקאדו שיחק במשך שנתיים במכללת וינסנס ג'וניור ושנה אחת באוניברסיטת קרוליינה הצפונית בצ'אפל היל, בטרם נבחר שני בדראפט ה-NBA ב-1972 על ידי קבוצת בופאלו ברייבס והפך במהרה לאחר מטובי השחקנים בליגה. בעונתו הראשונה בקבוצה, עונת 1972/1973, זכה מקאדו בתואר רוקי השנה ב-NBA. בשנים 1973 עד 1975 זכה שלוש פעמים רצופות בתואר מלך הסלים של ה-NBA, וב-1974 אף הפך לשחקן האחרון שהשיג הן 30 נקודות והן 15 ריבאונדים בממוצע עונתי למשחק. לשיאו הגיע מקאדו בעונת 1974/1975 כאשר זכה בתואר ה-MVP של העונה הסדירה, לאחר שהשיג ממוצעים של 34.5 נקודות, 14.1 ריבאונדים ו-2.1 חסימות למשחק.
לאחר חמש שנים בבופאלו עבר מקאדו ב-1977 לקבוצת ניו יורק ניקס. בהמשך עבר לשחק גם בבוסטון סלטיקס, דטרויט פיסטונס וניו ג'רזי נטס, במדיהן סבל מפציעות רבות ומירידה ביכולת המשחק שלו. עם זאת, ב-1981 עבר ללוס אנג'לס לייקרס, והיה חלק חשוב בקבוצה שזכתה בשתי אליפויות NBA בשנים 1982 ו-1985. בנוסף, הוא הפסיד עמה פעמיים בסדרת הגמר של הליגה. מקאדו תרם לקבוצה כשחקן מחליף, תחת הכוכבים מג'יק ג'ונסון, כרים עבדול-ג'באר וג'יימס וורת'י. ב-1986 הוא עבר לקבוצת פילדלפיה 76', בה שיחק עד לסיום העונה.
ב-1986 עבר מקאדו לאיטליה, אל קבוצת טרסר מילאנו. הוא שיחק בקבוצה ארבע שנים והוביל אותה לשתי אליפויות איטליה ולשתי זכיות בגביע אירופה לאלופות, כאשר הוא משיג ממוצעים של 26.1 נקודות ו-10.2 ריבאונדים למשחק. ב-1988 הוא זכה בתואר ה-MVP של פיינל פור היורוליג. לאחר מכן עבר לשחק בקבוצות האיטלקיות פורלי ופבריאנו בטרם פרש מכדורסל ב-1992, בגיל 41.
בשנת 2000 הוכנס מקאדו להיכל התהילה של הכדורסל, וב-2008 נבחר לאחד מ-50 התורמים הגדולים ליורוליג בכל הזמנים. לאחר פרישתו ממשחק החל לשמש כעוזר המאמן בקבוצת מיאמי היט.
אקרון

| --- | --- |

קולאז' של אקרון
 מדינה:  ארצות הברית ארצות הברית
 מדינה:  אוהיו אוהיו
 מחוז:  סאמיט
 ראש העיר:  דן הוריגן
 תאריך ייסוד:  1825
 שטח:  161.54 קמ"ר
 גובה:  306 מטרים
 אוכלוסייה:  ‏
  ‑ בעיר:  190,469 (1 באפריל 2020)
  ‑ במטרופולין:  702,219 (2010)
  ‑ צפיפות:  1,239.3 נפש לקמ"ר (2010)
 קואורדינטות:  41°04′23″N 81°31′04″W﻿ / ﻿41.073055555556°N 81.517777777778°W﻿ / 41.073055555556; -81.517777777778 
 אזור זמן:  UTC -5
 www.cityofgainesville.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אקרון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אקרון(למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריאקרון(למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריאקרון  he tabBackground:;tabBorder:#aaa;defaultTab:0;
אקרון (באנגלית: Akron) היא בירת מחוז סאמיט במדינת אוהיו בארצות הברית. העיר שוכנת על גדות נהר קויאהוגה הקטן (Little Cuyahoga River) בצפון-מזרח אוהיו. בעיר התגוררו 190,469 בשנת 2020, והיא העיר החמישית בגודלה באוהיו. במטרופולין שלה מתגוררים 702,219 תושבים (נכון ל-2020).
בנוסף היא גם עיר תאומה של קריית עקרון הישראלית עקב שמן הדומה.
היסטוריה

ב-1811 התיישב באזור העיר של היום פול ויליאמס. כעבור כמה שנים הוא הציע לגנרל סיימון פרקינס, שהיה הסוקר של השמורה המערבית של קונטיקט (Connecticut Western Reserve; כיום צפון-מזרח אוהיו), להקים ביחד איתו עיירה בנקודה הגבוהה ביותר של תעלת אוהיו ואירי (Ohio and Erie Canal) המתפתחת. השניים יסדו את העיירה ב-1825. מקור שמה של העיר הוא במילה היוונית "אקרון" (ἄκρον) שמשמעותה היא "פסגה", והוא ניתן לה בשל מיקומה בפסגת התעלה.
ב-1833 נוסדה העיירה נורת' אקרון (מילולית: אקרון הצפונית) ושמה של אקרון שונה לסאות' אקרון (מילולית: אקרון הדרומית). המצב נותר כך עד שתי העיירות התאחדו לאחת בשם אקרון ב-1836. ב-1840 נוסד מחוז סאמיט ואקרון הפכה לבירתו כעבור שנה. ב-1865 קיבלה אקרון מעמד של עיר.
בסוף המאה ה-19 ובתחילת המאה ה-20 נפתחו בעיר מספר חברות גדולות לעיבוד גומי וייצור צמיגים, בהן גודייר ופיירסטון, והעיר כונתה "בירת הגומי העולמית". בהמשך החברות תרמו לגדילת העיר בכך שהקימו שכונות לעובדיהן.
תעשיית הגומי המשיכה לצמוח בעשורים שלאחר מכן וקידמה את התפתחות העיר. מצב זה נמשך עד לשנות ה-70 וה-80 של המאה ה-20, בהן החלה הצטמצמות של תעשיית הגומי.
כלכלה

למרות השקיעה של תעשיית הגומי, היא עדיין מהווה חלק חשוב בכלכלת העיר, כשהבסיס הראשי של חברת גודייר עדיין נמצא בעיר, וגם לחברת הצמיגים היפנית ברידג'סטון, שרכשה את חברת פיירסטון ב-1988, יש בסיס משני בעיר. כמו כן, הכלכלה המקומית נשענת על מספר תעשיות נוספות. משרדי ההנהלה של מספר חברות גדולות נמצאות בעיר, ביניהן GOJO, הבנק FirstMerit, רשת השיווק Acme ועוד.
גאוגרפיה

אקרון שוכנת על גדות נהר קויאהוגה הקטן בצפון-מזרח אוהיו. העיר נמצאת על רמת אלגייני (Allegheny Plateau) באזור הימות הגדולות, והיא נמצאת במרחק של כ-63 קילומטרים דרומית לימת אירי.
גאוגרפיה > אקלים

אקרון נמצאת באזור בו שורר אקלים יבשתי לח, האופייני למערב התיכון. האקלים מתאפיין בחורפים קרים אך יחסית יבשים (אם כי לעיתים קרובות יש כמויות גדולות יחסית של שלגים), באביב עם טמפרטורות חמות יותר ובו יורדים גשמים רבים יותר, בקיץ חמים אך גשום ולח ובסתיו יחסית חמים ויבש. ממוצע המשקעים השנתי עומד על 1,006 מילימטרים.
| אקלים באקרון> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באקרון> ינואר.0.6.-7.2.66.3 | אקלים באקרון> פברואר.2.6.-5.9.58.7 | אקלים באקרון> מרץ.8.1.-1.9.75.7 | אקלים באקרון> אפריל.15.3.3.8.90.2 | אקלים באקרון> מאי.20.7.9.2.108.7 | אקלים באקרון> יוני.25.6.14.3.97.3 | אקלים באקרון> יולי.27.8.16.6.103.6 | אקלים באקרון> אוגוסט.26.8.15.9.90.4 | אקלים באקרון> ספטמבר.22.8.11.8.87.6 | אקלים באקרון> אוקטובר.16.1.5.8.71.9 | אקלים באקרון> נובמבר.9.6.1.1.83.8 | אקלים באקרון> דצמבר.2.8.-4.5.72.1 | אקלים באקרון> שנה.14.9.4.9.1,006 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מנהל האוקיינוסים והאטמוספירה הלאומי
חינוך

בעיר שוכנת אוניברסיטת אקרון אשר הוקמה ב־1870, ידועה במרכז הגדול שלה לחקר פולימרים.
תחבורה

את העיר משרת נמל התעופה האזורי אקרון-קנטון, הנמצא בעיר גרין במרחק של כ-16 קילומטרים דרום-מזרחית לעיר. הנמל משרת גם את העיר קנטון. בתוך העיר נמצא נמל התעופה הבינלאומי אקרון פולטון, שלמרות שמו המטעה משמש בעיקר לתעופה כללית.
העיר נמצאת על המסלול של כביש בין-מדינתי 77, המקשר בין העיר קולומביה בקרוליינה הדרומית והעיר קליבלנד בקרבת אקרון, וכביש בין-מדינתי 76, המקשר בין מדינת אוהיו והעיר קמדן בניו ג'רזי.
תושבים נודעים מאקרון

תושבים נודעים אשר נולדו באקרון, אוהיו כוללים את:
לברון ג'יימס, כדורסלן בליגת הNBA
סטף קרי, כדורסלן בליגת הNBA
כריסי היינד, סולנית להקת הפריטנדרס
ערים תאומות

לאקרון יש שתי ערים תאומות:
ישראל קריית עקרון, ישראל
גרמניה קמניץ, גרמניה
הערות שוליים

1 2  אתר American FactFinder של לשכת מפקד האוכלוסין של ארצות הברית.
1 2  אוכלוסייה במטרופולינים לפי מפקד 2020 והערכות אוכלוסייה ב-2021, לשכת מפקד האוכלוסין של ארצות הברית.
↑  ציר זמן של היסטוריית אקרון: 1800-1849, באתר עיריית אקרון
↑  מידע מקוון על מזג אוויר עבור אקרון, אוהיו באתר מנהל האוקיינוסים והאטמוספירה הלאומי.
↑  אנציקלופדיה כללית כרטא בכרך אחד (שלישית ed.). 1997. p. 167. ISBN 965-220-352-1.
↑  ערים תאומות, באתר עיריית אקרון
| דגל אוהיו מדינת אוהיו |
| --- | --- | --- |
| בירת המדינה | קולומבוס |  |
| אזורים גאוגרפיים | רמת אלייני • מישורי גליישל טיל • ימת אירי • הביצה השחורה הגדולה • המטרופולין של טולידו |  |
| היישובים הגדולים ביותר | קולומבוס • קליבלנד • סינסינטי • טולידו • אקרון • דייטון • פארמה • קנטון • ינגסטאון • לוריין • המילטון • ספרינגפילד • קטרינג • אליריה • לייקווד • קויאהוגה פולס • אוקליד • מידלטאון • מנספילד • ניוארק |  |
| נושאים נוספים | מחוזות • סמלים • היסטוריה • דמוגרפיה • יהדות אוהיו |  |
| --- | --- |
בקרת זהויות :  NLI: 987007557359205171  BNE: XX5104956  BnF: cb124239075 (data)  GND: 4248558-7  ISNI: 0000 0004 1797 8769  LCCN: n79144971  MusicBrainz: e12c1d82-97e2-4ec4-99b7-7ed055720437  NARA: 10045463  NKC: ge392259  SUDOC: 033366020  VIAF: 247585867   WorldCat (עם VIAF): 247585867
ביאליניצ'י

ביאליניצ'י (בבלארוסית: Бялынічы; בפולנית: Białynicze) היא עיר במחוז מוהילב שבמזרח בלארוס, כ-44 ק"מ מערבית למוהילב, בה התקיימה עד השואה קהילה יהודית.
תולדות היישוב

ביאליניצ'י נזכרת לראשונה במאה ה-16 ככפר במחוז ויטבסק. בשנת 1634 הוענקו ליישוב זכויות עיר. בהמשך המאה ה-17 נחרבה העיירה כתוצאה מקרבות בין הרוסים והליטאים.
יהודי ביאליניצ'י

טרם פרוץ מלחמת העולם השנייה נמנו בעיירה כ-800 יהודים, כרבע מתושביה, ובעיירה פעל בית ספר יידי.
ב-6 ביולי 1941 נכנסו לעיירה הגרמנים, והטילו על יהודיה גזירות שונות, ובהן חובת ענידת סימן מזהה וחובת ביצוע עבודות כפייה. בספטמבר 1941 רצחו הגרמנים כ-150 גברים יהודים מהעיירה.
כ-600 היהודים שנותרו בעיירה רוכזו בגטו שהוקם בה, אשר נשמר בידי המשטרה הבלארוסית. ב-12 בדצמבר 1941 רצחו הגרמנים את כל יושבי הגטו בתעלת מכי (Mkhi).
בליטת מגן

מגן באקלר עם אחיזה מרכזית
לוחם עם מגן עם אחיזת ציר
מגן אופייני עם בליטת מגן
בליטת מגן (או טבלת מגן) היא בליטה במרכז המגן שנועדה להסיט את המכה ממנו אל הקצוות. לרוב נעשתה בליטת המגן בצורת חרוט או מעין קימור על גבי המגן. הבליטה הייתה עשויה בדרך כלל מחומר מוצק - מתכת חזקה, גם אם המגן עצמו היה עשוי מעץ.
בליטת מגן הייתה פופולרית בעיקר במגנים עגולים בגודל קטן עד בינוני ולא במגנים גדולים יותר (אם כי היו גם מגנים גדולים עם בליטת מגן) בגלל ההבדל באחיזה: במגן לא גדול האחיזה הפופולרית הייתה במרכז המגן ואופן השימוש בו דומה למכת אגרוף - הלוחם הסיט את המכה על ידי מכה ישירה עם המגן בנשק הבא ממול. במגנים גדולים אחיזה כזאת אינה נוחה, ולרוב הותקנו בהם שתי רצועות אחיזה - אחת ליד המרפק והשנייה ליד קצה המגן. מגן כזה הונף בדרך כלל בתנועה סיבובית, בה פוחתת יעילותה של בליטה המגן.
שימוש נוסף לבליטת המגן הייתה גרימת נזק ללהב החרב. קצות הלהב המחודדים דקים ושבירים יחסית. הטחה חוזרת של הלהב בבליטת המגן המסיבית הייתה יכולה לשחוק את הלהב ולהוציאו מכלל שימוש במהלך הקרב.
בליזארד (קומיקס)

| --- | --- |

בליזארד השני, כפי שהופיע בחוברת Infinity: Heist #1 מספטמבר 2013. אמנות מאת אל באריאונובו
 סוג:  נבל-על
 הוצאה לאור:  מארוול קומיקס
 הופעה ראשונה:  שאפנקה: Tales of Suspense #45 (ספטמבר 1963) גיל: Iron Man #223 (אוקטובר 1987) מאקלין: Marvel Holiday Special 1992 (ינואר 1993)
 יוצרים:  סטן לי, ג'ורג' ברנשטיין ודון הק (שאפנקה) דייוויד מיצ'ליני, בוב לייטון ומארק ברייט (גיל) שולי פיש, טום מורגן (מאקלין)
 מידע
 שם אמיתי:  גרגור שאפנקה דונלד גיל רנדל מאקלין
 כינויים:  ג'ק פרוסט (שאפנקה), דוני, בליז, אסיר #1307967 (גיל)
 סטטוס:  פעיל (גיל ומאקלין), לא פעיל (שאפנקה)
 כוחות:  מניפולציית קרח ומים
 חבר בקבוצה:  שותף של ויירלווינד (גיל)
 חבר לשעבר בקבוצה:  תעשיות סטארק (שלושתם), עבד בשירות ג'סטין האמר, שותף של הממיס ובלאקלאש (שאפנקה) ת'נדרבולטס, עבד עבור המנדרין וברון זמו, תעשיות האמר, יוזמת חמישים המדינות (גיל)
בליזארד (באנגלית: Blizzard; בעברית: סופת קרח) הוא דמות בדיונית של נבל-על המופיעה בחוברות הקומיקס איירון מן ביקום מארוול קומיקס. דמותו הופיעה לראשונה בחוברת Strange Tales #45 מספטמבר 1963, ונוצרה על ידי הכותבים סטן לי וג'ורג' ברנשטיין והמאייר דוק הק.
בליזארד הוא אלטר אגו אותו חלקו שלוש דמויות - רוברט שאפנקה, דונלד גיל ורנדל מאקלין. בליזארד הראשון היה מדען הונגרי בעל אובססיה לחיי נצח ומומחה לקריוניקה. שאפרקה עבד בתעשיות סטארק וגנב כספים ממנהל החברה, טוני סטארק. שאפרקה בנה חליפה מיוחדת, וזכה לכינוי "ג'ק פרוסט" מהעיתונאים לפני שהובס על ידי איירון מן. שאפרקה חוזר תחת הכינוי "בליזארד", נכלא, ומשוחרר על ידי אלקטרו. השניים מנסים להשתלט על מערכת העיתון "הדיילי ביוגל", אך מובסים על ידי ספיידרמן ודרדוויל. ג'סטין האמר שכר את בליזארד לצבא נבלים, ואחרי שהאמר מובס, בליזארד חוזר לזהות ג'ק פרוסט ונלחם בענק הירוק. בליזארד הראשון נהרג בידי איירון מן 2020.
בליזארד השני והמוכר יותר הוא דונלד "דוני" גיל, פושע מקצועי מדלאוור שקיבל מהאמר את החליפה המקורית. גם בליזארד זה נלחם באיירון מן, ובהמשך גם באוונג'רס ובלוחמים החדשים. לבליזארד זה היה שיתוף פעולה קצר עם הקונסטריקטור ובאטרוק המזנק בין היתר, שפורק בהתערבותו של סוכן אקס. בליזארד הצטרף לקבוצת ת'נדרבולטס של חיפושית, ולאחר שסולק, תקף את הקבוצה יחד עם ברון זמו. בליזארד היה גם חלק מכוחותיו של המנדרין. במהלך עלילת אינסופיות, חזיז שחור פוצץ את פצצת טריגן והפיץ את מוטגן ערפילי טריגן בכדור הארץ. בעת שויירלווינד ובליזארד שדדו בנק, בליזארד התמוטט, וכשקם עורו נעשה לבן והוא היה מסוגל ליצור קרח גם ללא חליפה. בליזארד נלקח על ידי סוכנות S.H.I.E.L.D. למשמרת, ונותר תחת סימולציה. בליזארד השלישי עבד גם הוא בתעשיות סטארק, לפני שקיבל את החליפה מבליזארד השני באופן זמני.
את דמותו של דוני גיל בסדרת הלייב אקשן "סוכני S.H.I.E.L.D." מגלם השחקן דילן מינט.
בלה יעקבי

| --- | --- |
אין תמונה חופשית
 לידה:  13 בינואר 1873 פנצלטשה, רומניה 
 פטירה:  18 באוקטובר 1936 (בגיל 63) יוז'פווארוש (רובע 8), הונגריה 
 מדינה:  האימפריה האוסטרו-הונגרית, ממלכת הונגריה 
 מקום קבורה:  בית הקברות היהודי ברקושקרסטור, בודפשט 
 
ד"ר בלה יעקבי (בהונגרית: Jacobi Béla;‏ פנצלצ'ה, 13 בינואר 1873 – בודפשט, 18 באוקטובר 1936) היה עורך דין, סופר מומחה משפטי, יועץ ממשלתי ראשי. אחיו יוז'ף יעקבי היה רופא פנימי וגיסו היה ברנאט מונקאצ'י.
ביוגרפיה

בלה יעקבי נולד במשפחה יהודית כבנם של יעקב יעקבי (1840–1903) בעל אדמות ושל ז'ופיה מזאי. הוא השלים את לימודיו התיכוניים בקולג' הרפורמי בקולוז'וואר, ואת לימודי המשפטים שלו בחלקם בקולוז'וואר ובחלקם באוניברסיטת בודפשט (שמה היום אוניברסיטת אטווש לוראנד). ב-1897 קיבל רישיון עורך דין. לאחר קבלת הרישיון פתח משרד עורכי דין בבודפשט, שם הייתה לו פרקטיקה קבועה במשפט אזרחי.
מתחילת שנות ה-1900 היה חבר בוועדת הבחינות המאוחדת לשופטים ולעורכי דין, ובתפקידו זה בחן בעל פה למעלה מ-1,000 משפטנים לקבלת רישיון עורך דין.
הוא היה נשיא משותף של ברית לשכות עורכי הדין הארצית בהונגריה
חבר ועד בלשכת עורכי הדין במשך שתי קדנציות.
הוא מילא תפקיד פעיל בחייו של הקהילה היהודית של פשט, שם היה האחראי הרשמי על תפעול ופעילות מערכת החינוך היהודי
ונשיא בית המשפט של הקהילה היהודית ברובע 6 (בית משפט של הקונגרס היהודי)
כמעט 200 מאמרים משפטיים מקצועיים שלו פורסמו בכתבי עת המשפטיים. בסיורי הלימודים שלו עבר בכל רחבי אירופה, ובמהלך חייו רכש גם את ידיעת השפות: גרמנית, אנגלית ורומנית (בנוסף להונגרית, שפת אמו, כמובן). בשנת 1913, לבקשת והמלצת לשכת עורכי הדין, הוענק לו תואר "חבר מועצת המלך" כהוקרה על הישגיו וכישוריו בתחום עריכת הדין והמשפטים.
בקיץ 1930, בהמלצת ראש ממשלת הונגריה, קיבל מעוצר ממלכת הונגריה, האדמירל מיקלוש הורטי את התואר "יועץ ממשלתי ראשי".
יעקבי הובא למנוחות בבית הקברות היהודי ברקושקרסטור.
משפחתו

אשתו הייתה יוזפה בוכוולד (1878–1959), בתם של יצרן רהיטי הברזל והמתכת שאנדור בוכוולד ושל יוהנה רייכסמן, לה נישא ב-30 ביוני 1898 בבודפשט.
ילדיהם:
מגדולנה יעקבי (1899–1979). בעלה אלפרד גרגיי (1877–1959) היה מנהל מפעל.
לילי יעקבי (1903–1978). בעלה, פאל איגנץ פרנצי היה סוחר, ממנו התגרשה.
ז'ופיה קלרה יעקבי (1908–1998). בעלה אימרה אילש הגדוש (1901–1945) היה פקיד בשגרירות.
ד"ר אריסטיד יעקבי (1911–1943) היה עורך דין. אשתו הייתה ורוניקה אצל (1916–2014).
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
A magyar feltámadás lexikona. Szerk. Szentmiklóssy Géza. Budapest, 1930. 704. o. (לקסיקון התחייה ההונגרית. עורך גזה סנטמיקלושי. בודפשט, 1930. עמ' 704. גישה מקוונת)
הערות שוליים

↑  "Halotti bejegyzése a Budapest VIII. kerületi polgári halotti akv. 1797/1936. folyószáma alatt". נבדק ב-2020-05-03.
↑  Jacobi Jakab elhunyt (1903. november 26.) Magyar Polgár, 26. évfolyam, 265. szám, 6. oldal
↑  "Kormányfőtanácsosi cím (1930. június 1.) Ország-Világ, 51. évfolyam, 21-22. szám". נבדק ב-2020-05-03.
↑  "Házasságkötési bejegyzése a Budapest VI. kerületi polgári házassági akv. 587/1898. folyószáma alatt". נבדק ב-2020-05-03.
↑  "Jacobi Magdolna házasságkötési bejegyzése a Budapest V. kerületi polgári házassági akv. 663/1920. folyószáma alatt". נבדק ב-2020-05-03.
↑  "Jacobi Lili házasságkötési bejegyzése a Budapest V. kerületi polgári házassági akv. 786/1926. folyószáma alatt". נבדק ב-2020-05-03.
↑  "Jacobi Klára házasságkötési bejegyzése a Budapest V. kerületi polgári házassági akv. 213/1936. folyószáma alatt". נבדק ב-2020-05-03.
↑  "Jacobi Arisztid halotti bejegyzése a Budapest V: kerületi polgári halotti akv. 639/1949. folyószáma alatt". נבדק ב-2020-05-03.
↑  "Jacobi Arisztid házasságkötési bejegyzése a Budapest V. kerületi polgári házassági akv. 830/1937. folyószáma alatt". נבדק ב-2020-05-03.
בוב בוזר

רוברט לואיס "בוב" בוזר (באנגלית: Robert Louis "Bob" Boozer;‏ 26 באפריל 1937 – 19 במאי 2012) היה כדורסלן אמריקאי, אשר שיחק בליגת ה-NBA בין השנים 1960–1971. לאורך הקריירה ב-NBA זכה באליפות אחת (1971), השתתף פעם אחת במשחק האולסטאר (1968) והעמיד ממוצעים כוללים של 14.8 נקודות, 8.1 ריבאונדים ו-1.6 אסיסטים למשחק.
ביוגרפיה וקריירת מכללות

בוזר נולד וגדל בעיר אומהה שבנברסקה, ובשנת 1956 החל ללמוד באוניברסיטת המדינה של קנזס ("קנזס סטייט") אשר במנהטן, קנזס. בעונת 1957/1958 קלע 20.1 נקודות בממוצע למשחק כשחקן קבוצת הכדורסל של האוניברסיטה, והוביל אותה לשלב פיינל פור טורניר אליפות המכללות, בפעם השלישית בתולדותיה. במשחק חצי הגמר הובסה קנזס סטייט מול אוניברסיטת סיאטל, בה שיחק אלג'ין ביילור, בתוצאה 51–73. בעונתו האחרונה במכללות, 1958/1959, הודח בוזר בשלב השני של הטורניר לאחר שקבוצתו הפסידה מול אוניברסיטת סינסינטי, אותה הוביל אוסקר רוברטסון, בתוצאה 75–85. באותה עונה רשם בוזר ממוצעים של 25.6 נקודות ו-11.3 ריבאונדים למשחק, ובסיומה נבחר בפעם השנייה ברציפות לחמישיית העונה של ליגת המכללות ("First-team All-American").
בשנת 2016 הונצח בוזר בהיכל התהילה של כדורסל המכללות.
נבחרת ארצות הברית

בדראפט ה-NBA‏ 1959 נלקח בוזר בבחירה הראשונה, על ידי סינסינטי רויאלס, אך בחר לשחק בקבוצת "פאוריה קטרפילרס" מליגת החובבים על מנת שיוכל להשתתף בטורניר הכדורסל של אולימפיאדת רומא (1960), אשר נאסרה בו השתתפות של שחקנים מקצועיים. בטורניר אולימפיאדת רומא ניצחה נבחרת ארצות הברית את כל משחקיה בהפרש ממוצע של כ-42 נקודות, וזכתה במדליית הזהב. בוזר השתתף בכל שמונת משחקי הנבחרת וקלע 6.8 נקודות בממוצע למשחק כשחקן ספסל. בשנת 2010 הוצגה נבחרת ארצות הברית באולימפיאדת רומא, בשלמותה, בהיכל התהילה של הכדורסל.
קריירה ב-NBA

לאחר שנה אחת בליגת החובבים חתם בוזר על חוזה בסינסינטי רויאלס, יחד עם חברו בנבחרת ארצות הברית – אוסקר רוברטסון. בעונתו השנייה בסינסינטי תפס מקום קבוע בחמישייה הפותחת, והפך לאחד השחקנים המובילים של הקבוצה לצד שלושת חברי היכל התהילה לעתיד – רוברטסון, ויין אמברי וג'ק טוויימן. בפלייאוף 1963 העפילו הרויאלס לגמר האזור המזרחי, וכמעט הדיחו את אלופת ה-NBA ב-4 העונות הקודמות –בוסטון סלטיקס – אך הפסידו במשחק השביעי והמכריע בתוצאה 131–142.
בדצמבר 1963, לאחר כ-3 עונות וחצי בסינסינטי, הועבר בוזר בטרייד לניו יורק ניקס. עד לסיום עונת 1964/1965 קלע בוזר 15.4 נקודות למשחק עבור הניקס, אך הקבוצה החמיצה את הפלייאוף בשתי העונות. לקראת עונת 1965/1966 נשלח בטרייד נוסף ללוס אנג'לס לייקרס, בתמורה לדיק בארנט. בעונתו היחידה בלוס אנג'לס העפיל עם הלייקרס לגמר ה-NBA, בו הפסידו מול בוסטון סלטיקס בתוצאה 3–4.
בדראפט ההרחבה של שנת 1966 נבחר בוזר על ידי שיקגו בולס, אשר הוקמה והצטרפה ל-NBA באותה שנה. בכל 3 עונותיו בקבוצה הוביל את קלעיה, עם ממוצע של 20.4 נקודות למשחק, ובעונת 1967/1968 נבחר להשתתף במשחק האולסטאר כשחקן החמישייה הפותחת של "נבחרת המערב".
בעונת 1969/1970 שיחק עבור סיאטל סופרסוניקס, ובעונה העוקבת, שהייתה האחרונה בקריירה שלו, חזר לשתף פעולה עם אוסקר רוברטסון במילווקי באקס. באותה עונה זכתה מילווקי באליפות ה-NBA הראשונה בתולדותיה, בהובלתם של רוברטסון, כרים עבדול-ג'באר ובוב דאנדרידג', לאחר שגברה בסדרת הגמר על וושינגטון בולטס (4–0).
מותו

ב-19 במאי 2012 נפטר בוזר בביתו שבאומהה, נברסקה, כתוצאה ממפרצת במוח.